CELEX: 32014D0236
Language: el
Date: 2014-04-24 00:00:00
Title: 2014/236/ΕΕ: Εκτελεστική απόφαση της Επιτροπής, της 24ης Απριλίου 2014 , σχετικά με χρηματοδοτική συνδρομή της Ένωσης για την εφαρμογή μέτρων επιτήρησης και άλλων μέτρων έκτακτης ανάγκης στην Εσθονία, τη Λετονία, τη Λιθουανία και την Πολωνία κατά της αφρικανικής πανώλης των χοίρων [κοινοποιηθείσα υπό τον αριθμό C(2014) 2551]

26.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 125/86
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 24ης Απριλίου 2014
   σχετικά με χρηματοδοτική συνδρομή της Ένωσης για την εφαρμογή μέτρων επιτήρησης και άλλων μέτρων έκτακτης ανάγκης στην Εσθονία, τη Λετονία, τη Λιθουανία και την Πολωνία κατά της αφρικανικής πανώλης των χοίρων
   
      
         [κοινοποιηθείσα υπό τον αριθμό C(2014) 2551]
      
   
   (Τα κείμενα στην εσθονική, τη λετονική, τη λιθουανική και την πολωνική γλώσσα είναι τα μόνα αυθεντικά)
   
      (2014/236/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 8,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (2), και ιδίως το άρθρο 84,
   Εκτιμώντας τα ακόλουθα:
   
               (1)
            
            
               Η αφρικανική πανώλη των χοίρων (ΑΠΧ) είναι θανατηφόρα ιογενής νόσος των οικόσιτων και των άγριων χοίρων που προκαλεί σοβαρές διαταραχές στο ενδοενωσιακό εμπόριο και στις εξαγωγές προς τρίτες χώρες ζώντων χοίρων και προϊόντων που παράγονται από χοίρους.
            
         
               (2)
            
            
               Μετά την επιβεβαίωση της παρουσίας αφρικανικής πανώλης των χοίρων στη Γεωργία το 2007, η νόσος εξαπλώθηκε στη Ρωσική Ομοσπονδία, όπου αναφέρθηκαν πολυάριθμα κρούσματα της εν λόγω νόσου σε χοίρους και αγριόχοιρους σε όλο το ευρωπαϊκό τμήμα της επικράτειάς της. Τον Ιούνιο του 2013 η Λευκορωσία ανέφερε την επιβεβαίωση εστίας αφρικανικής πανώλης των χοίρων σε οικόσιτους χοίρους στην περιφέρεια Grodno, περίπου σαράντα χιλιόμετρα από τα σύνορα με τη Λιθουανία και κοντά στα σύνορα με την Πολωνία.
            
         
               (3)
            
            
               Η εκτελεστική απόφαση 2013/498/ΕΕ της Επιτροπής (3) προβλέπει χρηματοδοτική συνδρομή της Ένωσης για την εφαρμογή μέτρων επιτήρησης και άλλων μέτρων έκτακτης ανάγκης κατά της ΑΠΧ, που εφαρμόστηκαν το 2013 στην Εσθονία, τη Λετονία, τη Λιθουανία και την Πολωνία, τα οποία είναι κράτη μέλη που απειλούνται άμεσα από τον κίνδυνο εισαγωγής της ΑΠΧ.
            
         
               (4)
            
            
               Τον Ιανουάριο του 2014 αναφέρθηκαν κρούσματα της νόσου στον πληθυσμό των αγριόχοιρων στην Ουκρανία και η νόσος εξακολουθεί να εξαπλώνεται στη Λευκορωσία και τη Ρωσική Ομοσπονδία. Επιπλέον, τον Ιανουάριο του 2014, διαπιστώθηκαν δύο κρούσματα της ΑΠΧ στον πληθυσμό των αγριόχοιρων στη Λιθουανία και μετά από μερικές ημέρες αναφέρθηκαν άλλα δύο κρούσματα σε αγριόχοιρους στην Πολωνία. Και στα δύο κράτη μέλη η νόσος εμφανίστηκε στα σύνορα με τη Λευκορωσία. Επομένως, η εμφάνιση της αφρικανικής πανώλης των χοίρων σε χώρες που συνορεύουν με την Ευρωπαϊκή Ένωση αποτελεί μόνιμη απειλή για τις χοιροτροφικές εκμεταλλεύσεις στην Ένωση, επειδή ο ιός μπορεί να εισέλθει στα κράτη μέλη που συνορεύουν με μολυσμένες τρίτες χώρες μέσω των αγριόχοιρων που εισέρχονται στην επικράτεια της Ένωσης από μολυσμένες περιοχές, αλλά και μέσω των οχημάτων που μετέφεραν ζώντα ζώα ή μέσω της μη εγκεκριμένης εισαγωγής στην Ένωση προϊόντων που παράγονται από χοίρους.
            
         
               (5)
            
            
               Ο κίνδυνος εισαγωγής της ΑΠΧ στην Ένωση είναι υψηλότερος για την Εσθονία, τη Λετονία, τη Λιθουανία και την Πολωνία εξαιτίας της εμφάνισης και της εξέλιξης της νόσου στα γειτονικά εδάφη της Λευκορωσίας, της Ρωσικής Ομοσπονδίας και της Ουκρανίας. Τα εν λόγω κράτη μέλη ενημέρωσαν την Επιτροπή και τα άλλα κράτη μέλη σχετικά με τα μέτρα που σκοπεύουν να θεσπίσουν προκειμένου να ενισχύσουν την προστασία των εδαφών τους καθώς και εκείνων των άλλων κρατών μελών.
            
         
               (6)
            
            
               Κατά τη διάρκεια του 2013, η Εσθονία, η Λετονία, η Λιθουανία και η Πολωνία εφάρμοσαν τα μέτρα επιτήρησης για την έγκαιρη διάγνωση της ΑΠΧ τόσο σε αγριόχοιρους όσο και οικόσιτους χοίρους. Για την καλύτερη πρόληψη της ΑΠΧ πρέπει να πραγματοποιηθούν ορισμένες ενέργειες επιτήρησης στην επικράτεια των εν λόγω κρατών μελών.
            
         
               (7)
            
            
               Ο καθαρισμός και η απολύμανση των οχημάτων που ενδεχομένως ήρθαν σε επαφή με τον ιό της αφρικανικής πανώλης των χοίρων είναι ένα από τα κύρια προληπτικά μέτρα κατά της εισόδου της νόσου στην Ένωση. Συνεπώς, η εκτελεστική απόφαση 2013/426/ΕΕ της Επιτροπής (4) θεσπίζει ορισμένα μέτρα για την πρόληψη της εισαγωγής στην Ένωση του ιού της αφρικανικής πανώλης των χοίρων από τη Λευκορωσία και τη Ρωσική Ομοσπονδία και ορίζει ότι τα οχήματα με τα οποία έχουν μεταφερθεί ζώντα ζώα και τα οποία εισέρχονται στην Ένωση από μολυσμένες περιοχές έχουν καθαριστεί και απολυμανθεί καταλλήλως.
            
         
               (8)
            
            
               Με την επιφύλαξη των διατάξεων του κανονισμού (ΕΚ) αριθ. 206/2009 της Επιτροπής (5), ο κίνδυνος εισαγωγής της αφρικανικής πανώλης των χοίρων στην Ένωση από αποστολές προϊόντων σε ποσότητες για προσωπική χρήση που περιέχουν χοιρινά προϊόντα και αποστέλλονται ταχυδρομικώς ή μεταφέρονται στις αποσκευές των ταξιδιωτών που προέρχονται ιδίως από τη Λευκορωσία, τη Ρωσική Ομοσπονδία και την Ουκρανία, είναι υψηλότερος από αμελητέος και απαιτεί πρόσθετες ενέργειες και ελέγχους στα σημεία εισόδου.
            
         
               (9)
            
            
               Επιπλέον, ένα ευρύ φάσμα ενδιαφερόμενων φορέων, στους οποίους συμπεριλαμβάνονται κτηνίατροι, επαγγελματίες και μη επαγγελματίες αγρότες, οδηγοί φορτηγών, εκτελωνιστές, επιβάτες και το ευρύ κοινό, θα πρέπει να ενημερωθούν σχετικά με τους κινδύνους της εισαγωγής της ΑΠΧ και τις συνέπειές της, μέσω στοχοθετημένων ενημερωτικών εκστρατειών με σκοπό την αύξηση της ευαισθητοποίησης και της ετοιμότητας όσον αφορά τη νόσο, στο πλαίσιο των σχεδίων έκτακτης ανάγκης που καταρτίζονται σύμφωνα με την οδηγία 2002/60/ΕΚ του Συμβουλίου (6) για να εξασφαλιστεί ταχεία αντίδραση σε περίπτωση εισαγωγής της ΑΠΧ.
            
         
               (10)
            
            
               Το 2014 εντοπίστηκε ΑΠΧ σε αγριόχοιρους στη Λιθουανία και στην Πολωνία και τα δύο κράτη μέλη απειλούνται άμεσα λόγω της ύπαρξης ΑΠΧ στα σύνορα με τη Λευκορωσία. Προκειμένου να ελαχιστοποιηθεί ο κίνδυνος εξάπλωσης της νόσου στην επικράτειά τους, η Λιθουανία και η Πολωνία προτίθενται να μειώσουν την πυκνότητα των ευπαθών ξενιστών σε χοιροτροφικές εκμεταλλεύσεις χαμηλής βιοπροφύλαξης στη μολυνθείσα περιοχή, προωθώντας τη σφαγή χοίρων και αποτρέποντας τον εμπλουτισμό των εκμεταλλεύσεων εκτροφής χοίρων για τουλάχιστον ένα έτος. Τον Δεκέμβριο του 2013, η Εσθονία, η Λετονία, η Λιθουανία και η Πολωνία υπέβαλαν τα αντίστοιχα σχέδιά τους και τις εκτιμήσεις του κόστους για την εφαρμογή μέτρων έκτακτης ανάγκης το 2014 στις περιοχές που θεωρούν ότι υπάρχει υψηλός κίνδυνος εισαγωγής της αφρικανικής πανώλης των χοίρων από τη Λευκορωσία, τη Ρωσική Ομοσπονδία και την Ουκρανία. Η Επιτροπή εξέτασε αυτά τα σχέδια όσον αφορά τη χρηματοδοτική συνδρομή της Ένωσης και διαπιστώθηκε ότι συμφωνούν με τις διατάξεις της οδηγίας 2002/60/ΕΚ.
            
         
               (11)
            
            
               Τα μέτρα που έλαβαν η Εσθονία, η Λετονία, η Λιθουανία και η Πολωνία για την επιτήρηση της νόσου, τον καθαρισμό και την απολύμανση των οχημάτων και για τη διοργάνωση εκστρατειών ευαισθητοποίησης συγχρηματοδοτούνται σε ποσοστό 50 %.
            
         
               (12)
            
            
               Τα μέτρα που λαμβάνονται από τη Λιθουανία και την Πολωνία για να μειωθεί η πυκνότητα των χοίρων στις μολυσμένες περιοχές στα σύνορα με τη Λευκορωσία θα πρέπει να συγχρηματοδοτηθούν σε ποσοστό 30 %.
            
         
               (13)
            
            
               Επειδή τα προγραμματιζόμενα μέτρα που υποβλήθηκαν από την Εσθονία, τη Λετονία, τη Λιθουανία και την Πολωνία για μέτρα έκτακτης ανάγκης κατά της εισαγωγής της ΑΠΧ από τη Λευκορωσία, τη Ρωσική Ομοσπονδία και την Ουκρανία, τα οποία θα υλοποιηθούν το 2014, αποτελούν ένα επαρκώς λεπτομερές πλαίσιο κατά την έννοια του άρθρου 94 του κατ' εξουσιοδότηση κανονισμού (ΕΕ) αριθ. 1268/2012 της Επιτροπής (7), η παρούσα απόφαση αποτελεί απόφαση χρηματοδότησης για τις δαπάνες που προβλέπονται στο πρόγραμμα εργασίας για τις επιδοτήσεις.
            
         
               (14)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Στο πλαίσιο των μέτρων έκτακτης ανάγκης που ελήφθησαν από την Εσθονία, τη Λετονία, τη Λιθουανία και την Πολωνία το 2014 για την προστασία από την αφρικανική πανώλη των χοίρων, τα εν λόγω κράτη μέλη δικαιούνται να λάβουν ειδική χρηματοδοτική συνδρομή της Ένωσης για τις δαπάνες υλοποίησης των δραστηριοτήτων που περιγράφονται στις παραγράφους 2 και 3 και προγραμματίζονται για την περίοδο από την 1η Ιανουαρίου 2014 έως τις 31 Δεκεμβρίου 2014.
   2.   Η χρηματοδοτική συνδρομή της Ένωσης ανέρχεται στο 50 % των δαπανών που πραγματοποιούνται και καταβάλλονται για την εφαρμογή των ακόλουθων δραστηριοτήτων:
   
               α)
            
            
               δειγματοληψία σε οικόσιτους χοίρους·
            
         
               β)
            
            
               δειγματοληψία σε αγριόχοιρους·
            
         
               γ)
            
            
               δοκιμές ELISΑ·
            
         
               δ)
            
            
               PCR και δοκιμές προσδιορισμού αλληλουχίας·
            
         
               ε)
            
            
               αγορά εξοπλισμού και απολυμαντικού για καθαρισμό και απολύμανση·
            
         
               στ)
            
            
               αγορά εξοπλισμού ειδικά για τη διάθεση νεκρών ζώων·
            
         
               ζ)
            
            
               αγορά εξοπλισμού για ιολογικές εργαστηριακές δοκιμές·
            
         
               η)
            
            
               εκστρατείες ευαισθητοποίησης.
            
         3.   Η χρηματοδοτική συνδρομή της Ένωσης ανέρχεται στο 30 % των δαπανών που πραγματοποιούνται και καταβάλλονται από τη Λιθουανία και την Πολωνία για το κόστος της αποζημίωσης ιδιοκτητών χοίρων για τις απώλειες λόγω της πρόωρης σφαγής χοίρων στις μολυσμένες περιοχές.
   Άρθρο 2
   1.   Τα μέγιστα ποσά των δαπανών που επιστρέφονται στα κράτη μέλη που αναφέρονται στο άρθρο 1 παράγραφος 1 για τις δραστηριότητες που αναφέρονται στο άρθρο 1 παράγραφος 2 στοιχεία α), β), γ) και δ) δεν υπερβαίνουν κατά μέσον όρο τα ακόλουθα ποσά:
   
               α)
            
            
               0,5 ευρώ ανά οικόσιτο χοίρο που περιλήφθηκε στο δείγμα·
            
         
               β)
            
            
               5 ευρώ ανά αγριόχοιρο που περιλήφθηκε στο δείγμα·
            
         
               γ)
            
            
               2 ευρώ ανά δοκιμή ELISA·
            
         
               δ)
            
            
               10 ευρώ ανά δοκιμή PCR και δοκιμή προσδιορισμού αλληλουχίας.
            
         2.   Τα μέγιστα ποσά των δαπανών που επιστρέφονται για τις δραστηριότητες που αναφέρονται στο άρθρο 1 παράγραφος 2 στοιχείο ε) δεν υπερβαίνουν κατά μέσο όρο τα ακόλουθα ποσά:
   
               α)
            
            
               6 000 ευρώ για την Εσθονία·
            
         
               β)
            
            
               58 000 ευρώ για τη Λετονία·
            
         
               γ)
            
            
               950 000 ευρώ για τη Λιθουανία·
            
         
               δ)
            
            
               102 100 ευρώ για την Πολωνία.
            
         3.   Τα μέγιστα ποσά των δαπανών που επιστρέφονται για τις δραστηριότητες που αναφέρονται στο άρθρο 1 παράγραφος 2 στοιχείο στ) δεν υπερβαίνουν τα ακόλουθα ποσά:
   
               α)
            
            
               100 000 ευρώ για τη Λιθουανία·
            
         
               β)
            
            
               150 000 ευρώ για την Πολωνία.
            
         4.   Τα μέγιστα ποσά των δαπανών που επιστρέφονται για τις δραστηριότητες που αναφέρονται στο άρθρο 1 παράγραφος 2 στοιχείο ζ) δεν υπερβαίνουν τα ακόλουθα ποσά:
   
                
            
            
               75 000 ευρώ για τη Λιθουανία.
            
         5.   Τα μέγιστα ποσά των δαπανών που επιστρέφονται για τις δραστηριότητες που αναφέρονται στο άρθρο 1 παράγραφος 2 στοιχείο η) δεν υπερβαίνουν κατά μέσο όρο τα ακόλουθα ποσά:
   
               α)
            
            
               1 500 ευρώ για την Εσθονία·
            
         
               β)
            
            
               15 000 ευρώ για τη Λετονία·
            
         
               γ)
            
            
               75 000 ευρώ για τη Λιθουανία·
            
         
               δ)
            
            
               11 250 ευρώ για την Πολωνία.
            
         6.   Η χρηματοδοτική συνδρομή εκ μέρους της Ένωσης προς τα κράτη μέλη που αναφέρονται στο άρθρο 1 παράγραφος 3 δεν υπερβαίνει τα ακόλουθα ποσά:
   
               α)
            
            
               225 000 ευρώ για τη Λιθουανία·
            
         
               β)
            
            
               337 500 ευρώ για την Πολωνία.
            
         7.   Η χρηματοδοτική συνδρομή εκ μέρους της Ένωσης προς τα κράτη μέλη που αναφέρονται στο άρθρο 1 παράγραφος 1 δεν υπερβαίνει τα ακόλουθα ποσά:
   
               α)
            
            
               27 000 ευρώ για την Εσθονία·
            
         
               β)
            
            
               190 000 ευρώ για τη Λετονία·
            
         
               γ)
            
            
               1 948 000 ευρώ για τη Λιθουανία·
            
         
               δ)
            
            
               1 341 000 ευρώ για την Πολωνία.
            
         8.   Οι επιλέξιμες δαπάνες για χρηματοδοτική συνδρομή της Ένωσης για τα μέτρα που αναφέρονται στην παράγραφο 1 στοιχείο γ) και δ) περιορίζονται στις δαπάνες που πραγματοποιούνται από τα κράτη μέλη για:
   
               α)
            
            
               αγορά κιτ δοκιμών, αντιδραστηρίων και όλων των αναλώσιμων που είναι προσδιορίσιμα και χρησιμοποιούνται ειδικά για τη διενέργεια των εργαστηριακών δοκιμών·
            
         
               β)
            
            
               το προσωπικό, ανεξάρτητα από το καθεστώς, ιδίως το προσωπικό που απασχολείται πλήρως ή εν μέρει για τη διενέργεια των δοκιμών στις εγκαταστάσεις του εργαστηρίου· οι δαπάνες περιορίζονται στους πραγματικούς μισθούς μαζί με τις ασφαλιστικές εισφορές και τις λοιπές νόμιμες δαπάνες που εντάσσονται στις αποδοχές·
            
         
               γ)
            
            
               γενικά έξοδα ανερχόμενα στο 7 % του αθροίσματος των δαπανών που αναφέρονται στα στοιχεία α) και β).
            
         Άρθρο 3
   1.   Η χρηματοδοτική συνδρομή της Ένωσης για τα μέτρα που αναφέρονται στο άρθρο 1 χορηγείται υπό την προϋπόθεση ότι τα οικεία κράτη μέλη:
   
               α)
            
            
               υλοποιούν τις δραστηριότητες και τα μέτρα που περιγράφονται στα προγράμματά τους·
            
         
               β)
            
            
               εφαρμόζουν τα μέτρα σύμφωνα με τις σχετικές διατάξεις του δικαίου της Ένωσης, συμπεριλαμβανομένων των κανόνων ανταγωνισμού και ανάθεσης των δημόσιων συμβάσεων·
            
         
               γ)
            
            
               διαβιβάζουν στην Επιτροπή, έως τις 30 Απριλίου 2015 το αργότερο, τελική τεχνική έκθεση για τα μέτρα, σύμφωνα με το παράρτημα I, και τελική οικονομική έκθεση, σύμφωνα με το παράρτημα II.
            
         2.   Όταν ένα κράτος μέλος δεν συμμορφώνεται με την παράγραφο 1, η Επιτροπή μπορεί να μειώσει τη χρηματοδοτική συνδρομή της Ένωσης, ανάλογα με τη φύση και τη σοβαρότητα της παράβασης αλλά και την οικονομική ζημία για την Ένωση.
   Άρθρο 4
   Η παρούσα απόφαση απευθύνεται στη Δημοκρατία της Εσθονίας, στη Δημοκρατία της Λετονίας, στη Δημοκρατία της Λιθουανίας και στη Δημοκρατία της Πολωνίας.
   
      Βρυξέλλες, 24 Απριλίου 2014.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 155 της 18.6.2009, σ. 30.
   
      (2)  ΕΕ L 298 της 26.10.2012, σ. 1.
   
      (3)  Εκτελεστική απόφαση 2013/498/ΕΕ της Επιτροπής, της 10ης Οκτωβρίου 2013, σχετικά με χρηματοδοτική συνδρομή της Ένωσης για την εφαρμογή μέτρων επιτήρησης και άλλων μέτρων έκτακτης ανάγκης στην Εσθονία, τη Λετονία, τη Λιθουανία και την Πολωνία κατά της αφρικανικής πανώλης των χοίρων σε γειτονικές τρίτες χώρες (ΕΕ L 272 της 12.10.2013, σ. 47).
   
      (4)  Εκτελεστική απόφαση 2013/426/ΕΕ της Επιτροπής, της 5ης Αυγούστου 2013, σχετικά με μέτρα για την πρόληψη της εισαγωγής στην Ένωση του ιού της αφρικανικής πανώλης των χοίρων από ορισμένες τρίτες χώρες ή τμήματα της επικράτειας τρίτων χωρών στις οποίες η παρουσία της εν λόγω νόσου είναι επιβεβαιωμένη και για την κατάργηση της απόφασης 2011/78/ΕΕ (ΕΕ L 211 της 7.8.2013, σ. 5).
   
      (5)  Κανονισμός (ΕΚ) αριθ. 206/2009 της Επιτροπής, της 5ης Μαρτίου 2009, σχετικά με την εισαγωγή στην Κοινότητα αποστολών προϊόντων ζωικής προέλευσης σε ποσότητες για προσωπική χρήση και για την τροποποίηση του κανονισμού (ΕΚ) αριθ. 136/2004 (ΕΕ L 77 της 24.3.2009, σ. 1).
   
      (6)  Οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (ΕΕ L 192 της 20.7.2002, σ. 27).
   
      (7)  Κατ' εξουσιοδότηση κανονισμός (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 362 της 31.12.2012, σ. 1).
   
      ΠΑΡΑΡΤΗΜΑ I
      
         Τελική τεχνική έκθεση σχετικά με τα μέτρα επιτήρησης όσον αφορά την αφρικανική πανώλη των χοίρων σε αγριόχοιρους και οικόσιτους χοίρους
      
      Κράτος μέλος:
      Ημερομηνία:
      
               
                  1.
               
               
                  Τεχνική αξιολόγηση της κατάστασης:
                  
                              1.1.
                           
                           
                              Επιδημιολογικοί χάρτες:
                           
                        
                              1.2.
                           
                           
                              Πληροφορίες σχετικά με την επιτήρηση:
                           
                        
                              Κράτος μέλος/τρίτη χώρα
                           
                           
                              Αριθμός οικόσιτων χοίρων από τους οποίους ελήφθη δείγμα
                           
                           
                              Αριθμός αγριόχοιρων από τους οποίους ελήφθη δείγμα
                           
                           
                              Είδος δοκιμής (1)
                              
                           
                           
                              Αριθμός δοκιμών
                           
                           
                              Αριθμός θετικών οικόσιτων χοίρων
                           
                           
                              Αριθμός θετικών αγριόχοιρων
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Σύνολο 2014
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Επίτευξη των στόχων και τεχνικές δυσχέρειες:
               
            
               
                  3.
               
               
                  Πρόσθετες επιδημιολογικές πληροφορίες: επιδημιολογικές έρευνες, νεκρά ζώα που βρέθηκαν, κατανομή ανά ηλικιακή ομάδα των ζώων που αντιδρούν θετικά, κακώσεις που διαπιστώθηκαν κ.λπ.:
               
            
         (1)  Να αναφέρετε: ELISA, PCR, Ag-ΕLISA, απομόνωση ιού, άλλο (να προσδιοριστεί).
   
   
      ΠΑΡΑΡΤΗΜΑ II
      
         Τελική τεχνική έκθεση σχετικά με τα μέτρα έκτακτης ανάγκης όσον αφορά την αφρικανική πανώλη των χοίρων
      
      Κράτος μέλος:
      Ημερομηνία:
      
               
                  1.
               
               
                  Μέτρα επιτήρησης όσον αφορά την αφρικανική πανώλη των χοίρων στους αγριόχοιρους και στους οικόσιτους χοίρους:
                  
                              Δειγματοληψία
                           
                        
                              Κατηγορία
                           
                           
                              Κόστος δειγματοληψίας
                           
                        
                              Αριθμός ζώων που περιλήφθηκαν στο δείγμα
                           
                           
                              Κόστος μονάδας ανά ζώο που περιλήφθηκε στο δείγμα
                           
                           
                              Συνολικό κόστος
                           
                        
                              Οικόσιτοι χοίροι
                           
                           
                               
                           
                           
                               
                           
                           
                               
                           
                        
                              Αγριόχοιροι
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                        
                              Εργαστηριακές δοκιμές
                           
                        
                               
                           
                           
                              Αριθμός δοκιμών που πραγματοποιήθηκαν
                           
                           
                              Κόστος δοκιμών (1)
                              
                           
                        
                              Εργαστηριακές δοκιμές
                              (1)
                           
                           
                              Προσωπικό
                              (2)
                           
                           
                              Γενικά έξοδα
                              (3) = (1) + (2) × 0,07
                           
                           
                              Συνολικές δαπάνες
                              (4) = (1) + (2) + (3)
                           
                        
                              Ορολογικές δοκιμές (ELISA)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Δοκιμές PCR
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Δοκιμή προσδιορισμού αλληλουχίας
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Καθαρισμός και απολύμανση
                  
                              2α)
                           
                           
                              ΕΞΟΠΛΙΣΜΟΣ
                              
                                          Περιγραφή
                                       
                                       
                                          Κόστος/αξία (χωρίς ΦΠΑ)
                                       
                                       
                                          Ημερομηνία αγοράς
                                       
                                    
                                           
                                       
                                       
                                           
                                       
                                       
                                           
                                       
                                    
                                          Σύνολο
                                       
                                       
                                           
                                       
                                       
                                           
                                       
                                    
                        
                              2β)
                           
                           
                              ΑΠΟΛΥΜΑΝΤΙΚΟ
                              
                                          Περιγραφή
                                       
                                       
                                          Κόστος/αξία (χωρίς ΦΠΑ)
                                       
                                       
                                          Ημερομηνία αγοράς
                                       
                                    
                                           
                                       
                                       
                                           
                                       
                                       
                                           
                                       
                                    
                                          Σύνολο
                                       
                                       
                                           
                                       
                                       
                                           
                                       
                                    
                        
            
               
                  3.
               
               
                  ΕΞΟΠΛΙΣΜΟΣ, ΟΠΩΣ ΑΝΑΦΕΡΕΤΑΙ ΣΤΟ ΑΡΘΡΟ 1 ΠΑΡΑΓΡΑΦΟΣ 2 ΣΤΟΙΧΕΙΑ στ) ΚΑΙ ζ)
                  
                              Περιγραφή
                           
                           
                              Κόστος/αξία (χωρίς ΦΠΑ)
                           
                           
                              Ημερομηνία αγοράς
                           
                        
                               
                           
                           
                               
                           
                           
                               
                           
                        
                              Σύνολο
                           
                           
                               
                           
                           
                               
                           
                        
            
               
                  4.
               
               
                  ΑΠΟΖΗΜΙΩΣΗ ΤΩΝ ΧΟΙΡΩΝ
                  
                              Βάρος κατά την ημερομηνία της καταστροφής
                           
                           
                              Αριθμός ζώων ανά κατηγορία
                           
                           
                              Καταβαλλόμενο ποσό ανά κατηγορία
                           
                           
                              Άλλες δαπάνες που καταβάλλονται απευθείας στον εκτροφέα
                              (χωρίς ΦΠΑ)
                           
                           
                              Συνολική αποζημίωση
                              (χωρίς ΦΠΑ)
                           
                           
                              Ημερομηνία πληρωμής
                           
                        
                              χοιρομητέρες
                           
                           
                              κάπροι
                           
                           
                              χοιρίδια
                           
                           
                              χοίροι
                           
                           
                              χοιρομητέρες
                           
                           
                              κάπροι
                           
                           
                              χοιρίδια
                           
                           
                              χοίροι
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  5.
               
               
                  ΕΚΣΤΡΑΤΕΙΕΣ ΕΥΑΙΣΘΗΤΟΠΟΙΗΣΗΣ:
                  
                              Περιγραφή δραστηριοτήτων
                           
                           
                              Κόστος/αξία (χωρίς ΦΠΑ)
                           
                           
                              Ημερομηνία παράδοσης·
                           
                        
                               
                           
                           
                               
                           
                           
                               
                           
                        
                              Σύνολο
                           
                           
                               
                           
                           
                               
                           
                        
            
               
                  6.
               
               
                  Βεβαιώνω ότι:
                  
                              —
                           
                           
                              οι δαπάνες αυτές είναι πραγματικές, υπολογίστηκαν με ακρίβεια και είναι επιλέξιμες σύμφωνα με τις διατάξεις της παρούσας απόφασης,
                           
                        
                              —
                           
                           
                              όλα τα δικαιολογητικά έγγραφα σχετικά με τις δαπάνες είναι διαθέσιμα για έλεγχο,
                           
                        
                              —
                           
                           
                              δεν έχει ζητηθεί άλλη συνδρομή από την Ένωση για τα μέτρα αυτά και όλα τα έσοδα που απορρέουν από δραστηριότητες στο πλαίσιο αυτό δηλώθηκαν στην Επιτροπή,
                           
                        
                              —
                           
                           
                              τα μέτρα εκτελέστηκαν σύμφωνα με τη σχετική ενωσιακή νομοθεσία,
                           
                        
                              —
                           
                           
                              εφαρμόζονται διαδικασίες ελέγχου, ιδίως για να διαπιστωθεί η ακρίβεια των ποσών που δηλώθηκαν, ώστε να προληφθούν, να εντοπιστούν και να διορθωθούν οι παρατυπίες.
                           
                        
            Ημερομηνία:
      Ονοματεπώνυμο και υπογραφή του υπεύθυνου διευθυντή:
      
         (1)  Όλες οι δαπάνες είναι χωρίς ΦΠΑ.